ഡോക്ടര്മാരുടെ പ്രതിഷേധ പരിപാടികള് നീട്ടിവച്ചു തിരുവനന്തപുരം: പ്രകൃതിക്ഷോഭം കണക്കിലെടുത്ത് സര്ക്കാര് മെഡിക്കല് കോളേജ് ഡോക്ടര്മാര് 21ന് പ്രഖ്യാപിച്ചിരുന്ന പ്രതിഷേധ പരിപാടികള് താത്കാലികമായി നീട്ടിവച്ചതായി കെ.ജി.എം.സി.ടി.എ സംസ്ഥാന സമിതി അറിയിച്ചു. എന്ട്രി കേഡറില് വന്നിട്ടുള്ള ശമ്ബള സ്കെയിലിലെ അപാകതകള് പരിഹരിക്കുക, അസിസ്റ്റന്റ് പ്രൊഫെസറില് നിന്ന് അസോസിയേറ്റ് പ്രൊഫെസറായുള്ള സ്ഥാനക്കയറ്റത്തിന് ഇപ്പോള് നടപ്പാക്കിയ ദീര്ഘിപ്പിച്ച കാലയളവ് പുനഃക്രമീകരിക്കുക, മെഡിക്കല് കോളേജ് അദ്ധ്യാപകരുടെ റീഡിപ്ലോയ്മെന്റ് ഉടന് അവസാനിപ്പിക്കുക, എല്ലാ അദ്ധ്യാപകര്ക്കും പരിഷ്കരിച്ച ഉത്തരവ് പ്രകാരമുള്ള പേ സ്ലിപ് ലഭ്യമാക്കുക തുടങ്ങിയ ആവശ്യങ്ങള് ഉന്നയിച്ചാണ് പ്രതിഷേധം സംഘടിപ്പിച്ചിരുന്നത്. പ്രതിഷേധ പരിപാടികള് നീട്ടിവച്ച തീരുമാനം താത്കാലികമാണെന്നും അദ്ധ്യാപകരുടെ ആവശ്യങ്ങളില് അനുഭാവപൂര്ണമായ തീരുമാനം സര്ക്കാരിന്റെ ഭാഗത്തുനിന്ന് ഉണ്ടാകുന്നില്ലെങ്കില് ഭാവിയില് പ്രക്ഷോഭപരിപാടികള് തുടരുമെന്നും കേരള ഗവണ്മെന്റ് മെഡിക്കല് കോളേജ് ടീച്ചേര്സ് അസോസിയേഷന് കെ.ജി.എം.സി.ടി.എ അറിയിച്ചു.